text: यशराज फ़िल्म्स की आगामी फ़िल्म सुई धागा- मेड इन इंडिया, में मुख्य अभिनय करते हुए नजर आएंगे वरुण धवन और अनुष्का शर्मा । जहां फ़िल्म में वरुण धवन मीत मौजी का किरदार निभाते हुए दिखाई देंगे वहीं अनुष्का शर्मा ममता मौजी का किरदार निभाती हुई नजर आएंगी । दोनों ने अपने किरदार में घुसने के लिए जी-जान लगा दिया । वरुण धवन और अनुष्का शर्मा ने फ़िल्म में अपने किरदार के लिए सिलाई-कढ़ाई का कौशल भी सीखा ताकि वह अपने किरदार के साथ न्याय कर सके ।